Slovenské hlasy

Slovenské hlasy je slovenské periodikum, ktoré vychádzalo počas prvej svetovej vojny v Rusku.

Slovenské hlasy bol týždenník s podnázvom Orgán Československej národnej rady.

 Vývoj počas vojny 
Slovenské hlasy bol časopis zahraničného odboja v Rusku počas prvej svetovej vojny. Účasť Slovákov v prvom zahraničnom odboji sa odzrkadľovala aj v slovenskom novinárstve prvého zahraničného odboja 19141918. Slovenské príspevky sa uverejňovali pravidelne v Československej samostatnosti (periodikum), ktorá bola orgánom Národnej rady v Paríži. V Rusku bol orgánom československého zahraničného odboja spočiatku kyjevský Čechoslovan (periodikum), ktorý mal od septembra 1915 do apríla 1917 osobitnú slovenskú prílohu Slovenské hlasy. Od druhej polovice roku 1917 vychádzali ako samostatný slovenský týždenník v Jekaterinburgu.

 Vydavateľské údaje 
 hlavný redaktor : Vladimír S. Hurban
 redaktor : Jozef Gregor-Tajovský
 redaktor : Ján Jesenský
 zodpovedný redaktor a vydavateľ: B. O. Čermák
 vydavateľ : Slovenská liga v Amerike a odbočka Č. S. N. R. pre Rusko v Petrohrade

 Periodicita 
Vychádzal od polovice roku 1917 v Petrohrade. Posledné číslo vyšlo 31. decembra 1918. Noviny vychádzali aj po roku 1919 ako roč. III.

 Noviny v elektronickej podobe 
 Slovenské hlasy - dostupné v Digitálnej knižnici UKB

 Knižnica Slovenských hlasov 
Pod hlavičkou novín vyšlo niekoľko rozsahovo menších publikácií, ktoré napísali slovenskí legionári - spisovatelia počas prvej svetovej vojny v Rusku.
 Diela 
 JESENSKÝ, Janko. Z veršov. V Jekaterinburgu : Nákladom Odbočky Československej národnej rady v Rusku, 1918. Knižnica Slovenských hlasov. Číslo 1. 33 s. - dostupné v Digitálnej knižnici UKB
 TAJOVSKÝ, Jozef Gregor. Malý kultúrny zemepis Slovenska. 1. Stolica Turčianska. V Jekaterinburgu : Nákladom Odbočky Československej národnej rady v Rusku, 1918. Knižnica Slovenských hlasov. Číslo 2. 20 s. - dostupné v Digitálnej knižnici UKB
 JESENSKÝ, Janko. Počiatky slovenského pravopisu. V Jekaterinburgu : Nákladom Odbočky Československej národnej rady v Rusku, 1918. Knižnica Slovenských hlasov. Číslo 3. 13 s. - dostupné v Digitálnej knižnici UKB
 TAJOVSKÝ, Jozef Gregor. Malý kultúrny zemepis Slovenska. 2. Stolica Trenčianska. V Jekaterinburgu : Nákladom Odbočky Československej národnej rady v Rusku, 1918. Knižnica Slovenských hlasov. Číslo 4. 31 s. - dostupné v Digitálnej knižnici UKB
 JESENSKÝ, Janko. Nástin dejín slovenskej literatúry. V Jekaterinburgu : Nákladom Československej Tlačovej Kancelárie v Rusku, 1918. Knižnica Slovenských hlasov. Číslo 5. 21 s. - dostupné v Digitálnej knižnici UKB
 TAJOVSKÝ, Jozef Gregor. Malý kultúrny zemepis Východného Slovenska : Stolice: Spišská, Šarišská, Zemplínska, Užhorodská a Abanovozámska. V Jekaterinburgu : Nákladom Československej Tlačovej Kancelárie, 1918. Knižnica Slovenských hlasov. Číslo 6. 33 s. - dostupné v Digitálnej knižnici UKB
 KLAČKO, Rudolf. Malý kultúrny zemepis Slovenska : Stolice: Gemerská, Novohradská, Hontianska a Tekovská. V Irkutsku : Nákladom Československej Tlačovej Kancelárie v Rusku, 1919. Knižnica Slovenských hlasov. Číslo 7. 39 s. - dostupné v Digitálnej knižnici UKB
 KLÁTIK, Ferdinand, TAJOVSKÝ, Jozef Gregor. Malý kultúrny zemepis Slovenska : Stolice: Oravská, Liptovská a Zvolenská. V Irkutsku : Nákladom Československej Tlačovej Kancelárie v Rusku, 1919. Knižnica Slovenských hlasov. Číslo 8. 47 s. - dostupné v Digitálnej knižnici UKB
 CAMBEL, S. Rukoväť (skrátená) spisovnej reči slovenskej. Pod tlač upravil J. H. Časť 1. Čita - Charbin : Tlačou Informačne-osvetového odboru čsl. vojska v Rusku, 1920. Knižnica Slovenských hlasov. Sv. 9. 90 s. - dostupné v Digitálnej knižnici UKB

 Zdroj 
 FEDOR, Michal. Bibliografia periodík na Slovensku v rokoch 1939 - 1944. Martin : Matica slovenská, 1969. s. 56.
 SLOVENSKÉ HLASY. In: Bibliografia slovenských novín a časopisov do roku 1918. Zost. Michal Potemra. Martin : Matica slovenská, 1958. 145 s.

Kategória:Týždenníky na Slovensku
Kategória:Prvý česko-slovenský odboj